Pranešimo apie vyno sektoriaus produkto specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis

(2021/C 63/10)

Šis pranešimas skelbiamas pagal Komisijos deleguotojo reglamento (ES) 2019/33 (1) 17 straipsnio 5 dalį.

PRANEŠIMAS APIE STANDARTINIO PAKEITIMO PATVIRTINIMĄ

„TERRE ALFIERI“

PDO-IT-A1241-AM02

Pranešimo data: 2020 m. lapkričio 24 d.

PATVIRTINTO PAKEITIMO APRAŠYMAS IR PAGRINDIMAS

1. Nuoroda ir vynai. Tradiciniai terminai

a) Kaip nurodyta galiojančiuose įstatymuose, nuoroda „Denominazione di origine controllata e garantita“ (DOCG) (liet. „Registruota ir garantuota kilmės vietos nuoroda, RGKVN) suteikiama vynams, kuriems prieš ne mažiau kaip septynerius metus suteikta registruota kilmės vietos nuoroda ir kurie laikomi turinčiais ypatingą vertę dėl būdingų kokybinių savybių (palyginti su panašių vynų vidutinėmis savybėmis dėl tradicinių gamtinių, žmogiškųjų ir istorinių veiksnių) bei įgytos komercinės reputacijos. Taigi, praėjus vienuolikai metų po to, kai vynams „Terre Alfieri“ buvo suteikta SKVN, jiems pradėtas taikyti tradicinis itališkas terminas „Denominazione di origine controllata e garantita“ (DOCG), atspindintis jų nacionaliniu ir tarptautiniu lygmeniu įgytą reputaciją bei vertę. Keičiamas bendrojo dokumento 1.3 skirsnio „Kita informacija. Tradiciniai terminai“ a punktas ir atnaujinami specifikacijos straipsniai, kuriuose terminas „Denominazione di origine controllata“ („Registruota kilmės vietos nuoroda“) nuo šiol keičiamas terminu „Denominazione di origine controllata e garantita“ („Registruota ir garantuota kilmės vietos nuoroda“).

b) Kategorijoje „1. Vynas“ jau gaminamų vynų rūšims numatoma taikyti terminus „Superiore“ ir „Riserva“. Dėl klimato kaitos, pasireiškiančios ilgesne vasara ir aukštesne temperatūra, didėja cukraus koncentracija vynuogėse, taigi ir potenciali alkoholio koncentracija, todėl pagaminami vynai yra tinkamesni brandinti. Taigi buvo nuspręsta geriau apibrėžti vynų, kuriuose alkoholio kiekis didesnis, ir tradiciškai brandinamų vynų gamybą, siekiant geriau atskleisti vynų su SKVN „Terre Alfieri“ įvairovę, išplėsti produktų asortimentą ir užtikrinti visapusiškesnę jų pasiūlą rinkoje. Keičiamas bendrojo dokumento 1.3 skirsnio „Kita informacija. Tradiciniai terminai“ b punktas ir atnaujinami specifikacijos 1–6 straipsniai.

2. Vyno (-ų) aprašymas

a) Buvo pridėti vyno rūšių „Terre Alfieri“Arneis Superiore, „Terre Alfieri“Nebbiolo Superiore ir „Terre Alfieri“Nebbiolo Riserva, įskaitant kategoriją „Vigna“, aprašymai. Tuo siekiama išsamiau aprašyti, kaip gaminami vynai su šia SKVN, kuriems būdingi didesni analitiniai parametrai, tokie kaip didesnė alkoholio koncentracija ir (arba) ekstraktų kiekis ar didesnis tinkamumas brandinti; tai pirmiausia pasakytina apie raudonuosius vynus, kurie gali turėti ne tik gamybai panaudotų vynuogių ypatybes, bet ir iš medžio statinių perimtų poskonių.

b) Numatytas visų rūšių vynų mažiausias bendrasis rūgštingumas tiekiant vartoti – 4,5 g/l vietoj 5 g/l. Motyvai: dėl klimato kaitos vynuogės prinoksta anksčiau, o dėl fiziologinių procesų sumažėja jų bendrasis rūgštingumas. Taigi buvo nuspręsta, kad tinkama, remiantis vynų su SKVN gamybos duomenimis, atnaujinti šį visų rūšių parametrą ir sumažinti jo minimalią vertę iki 4,5 g/l. Keičiamas bendrojo dokumento 4 skirsnis „Vynų aprašymas“ ir specifikacijos 6 straipsnis.

3. Didžiausia išeiga

Buvo patikslinta naujųjų vyno rūšių „Terre Alfieri“Arneis Superiore, „Terre Alfieri“Nebbiolo Superiore ir Riserva didžiausia išeiga.

Kalbant apie kategorijos „Superiore“ vynus, numatyta mažesnė bazinių rūšių vynuogių išeiga iš hektaro, siekiant pagerinti gaminamų vynų, kuriems būdingi stipresni ekstraktai ir didesnė alkoholio koncentracija, kokybę.

Keičiamas bendrojo dokumento 5 skirsnio b punktas „Didžiausia išeiga“ ir specifikacijos 4 straipsnis.

4. Vynuogininkystės standartai

Padidinta natūrali alkoholio koncentracija tūrio procentais: atsižvelgiant į dabartinę klimato kaitą ir vyno rūšies „Terre Alfieri“Arneis gamybai skirtų vynuogių natūralią alkoholio koncentraciją tūrio procentais, buvo nuspręsta atnaujinti šį analitinį parametrą, padidinant jį nuo 11,00 tūrio proc. iki 11,50 tūrio proc.

Dėl šio pakeitimo keičiamas produkto specifikacijos 4 straipsnis.

5. Vynininkystės standartai

a) Panaikintas bazinės vyno rūšies „Terre Alfieri“Arneis tiekimui rinkai taikytas terminas (4 mėnesiai po vynuogių derliaus metų lapkričio 1 d.), nes gamintojai mano, kad šio laikotarpio nustatymas yra nenaudingas komerciniu požiūriu.

b) Naujosios rūšies „Terre Alfieri“Arneis Superiore vynui nustatytas privalomas ne trumpesnis kaip 6 mėnesių brandinimo laikotarpis. Rūšies „Terre Alfieri“Nebbiolo Superiore vynui nustatytas 12 mėnesių brandinimo laikotarpis, iš jų ne trumpiau kaip 6 mėnesius jis turi būti laikomas medinėse statinėse. Galiausiai rūšies „Terre Alfieri“Nebbiolo Riserva vynui nustatytas privalomas ne trumpesnis kaip 24 mėnesių brandinimo laikotarpis, iš jų ne trumpiau kaip 12 mėnesių – medinėse statinėse. Galiausiai pažymima, kad šių rūšių vynų brandinimo laikotarpis pradedamas skaičiuoti nuo vynuogių derliaus metų lapkričio 1 d. Dėl šių pakeitimų keičiamas produkto specifikacijos 5 straipsnis.

6. Vynuogių auginimo vieta. Formos pakeitimai

Buvo nuspręsta, kad, siekiant aiškumo, derėtų bendrajame dokumente tiksliai apibrėžti vynuogių auginimo teritoriją, aprašytą specifikacijoje („Vynuogių auginimo geografinė vietovė“). Tai formos pakeitimas, kuriuo auginimo vietovės ribos nekeičiamos.

Dėl šio pakeitimo keičiamas bendrojo dokumento 6 skirsnis „Nustatyta geografinė vietovė“.

7. Kitos sąlygos. Formos pakeitimai

Į bendrojo dokumento skirsnį „Kitos sąlygos“ įtrauktos nuostatos, kuriomis nukrypstama nuo reikalavimų vyną gaminti nustatytoje geografinėje vietovėje ir pilstyti nustatytoje vietovėje. Šios sąlygos jau buvo nustatytos gamybos specifikacijoje tuo metu, kai buvo suteikta SKVN „Terre Alfieri“ (2009 m.), bet dėl redakcinės klaidos į bendrąjį dokumentą jos nebuvo įtrauktos. Taigi atliktas formos pakeitimas.

Dėl šio pakeitimo keičiamas bendrojo dokumento 9 skirsnis „Kitos sąlygos“, o produkto specifikacija nekeičiama.

8. Kiti formos pakeitimai

– Iš bendrojo dokumento 6 skirsnio išbrauktas tekstas „Žemės ūkio, maisto ir miškininkystės politikos ministerija turi teisę ministro nutarimu pakeisti mažiausio bendrojo rūgštingumo ir mažiausio becukrio ekstrakto kiekio apribojimus“, nes ši nuostata nebeatitinka galiojančių teisės aktų.

— Specifikacijoje atnaujinta keletas nuorodų į teisės aktus.

— Atnaujintos bendrojo dokumento skirsnio „Kita informacija. Kontaktiniai duomenys“ nuostatos dėl 1.2.1, 1.2.2, 1.2.3 ir 1.2.5 punktų.

BENDRASIS DOKUMENTAS

1. Produkto pavadinimas

Terre Alfieri

2. Geografinės nuorodos tipas

SKVN – saugoma kilmės vietos nuoroda

3. Vynuogių produktų kategorijos

1. Vynas

4. Vyno (-ų) aprašymas

„Terre Alfieri“ Arneis

Spalva: įvairaus intensyvumo šiaudų geltonumo, kartais su auksiniais atspalviais.

Aromatas: subtilus, kvapnus, kartais gėlių kvapo.

Skonis: sausas, maloniai kartus.

Mažiausia visuminė alkoholio koncentracija – 12,00 tūrio proc., taip pat ir rūšies „Vigna“.

Mažiausias becukrio ekstrakto kiekis – 16,0 g/l, taip pat ir rūšies „Vigna“.

Kiti analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

„Terre Alfieri“ Arneis superiore

„Terre Alfieri“Arneis superiore, įskaitant rūšį „Vigna“

Spalva: įvairaus intensyvumo šiaudų geltonumo, kartais su auksiniais atspalviais.

Aromatas: subtilus, kvapnus, kartais gėlių kvapo.

Skonis: sausas, maloniai kartus.

Mažiausia visuminė alkoholio koncentracija – 12,50 tūrio proc.; rūšies „Vigna“ – 12,50 tūrio proc.

Mažiausias bendrasis rūgštingumas – 4,5 g/l.

Mažiausias becukrio ekstrakto kiekis – 17,0 g/l.

Kiti analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

„Terre Alfieri“ Nebbiolo

Spalva: rubino raudonumo, brandinant virstanti granatų raudonumo spalva.

Aromatas: būdingas vynuogių veislei, subtilus, kartais su žibuoklių pokvapiu.

Skonis: sausas, visapusiškas, darnus.

Mažiausia visuminė alkoholio koncentracija – 13,00 tūrio proc; rūšies „Vigna“ – 13,00 tūrio proc.

Mažiausias bendrasis rūgštingumas – 4,5 g/l.

Mažiausias becukrio ekstrakto kiekis – 22,0 tūrio proc.; rūšies „Vigna“ – 23 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

„Terre Alfieri“ Nebbiolo Superiore

„Terre Alfieri“Nebbiolo Superiore, įskaitant rūšį „Vigna“

Spalva: rubino raudonumo, brandinant virstanti granatų raudonumo spalva.

Aromatas: būdingas vynuogių veislei, subtilus, kartais su žibuoklių pokvapiu.

Skonis: sausas, visapusiškas, darnus.

Mažiausia visuminė alkoholio koncentracija – 13,50 tūrio proc; rūšies „Vigna“ – 13,50 g/l.

Mažiausias bendrasis rūgštingumas – 4,5 g/l.

Mažiausias becukrio ekstrakto kiekis – 23,0 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

„Terre Alfieri“ Nebbiolo Riserva

Spalva: rubino raudonumo, brandinant virstanti granatų raudonumo spalva.

Aromatas: būdingas vynuogių veislei, subtilus, kartais su žibuoklių pokvapiu.

Skonis: sausas, visapusiškas, darnus.

Mažiausia visuminė alkoholio koncentracija – 13,50 tūrio proc; rūšies „Vigna“ – 13,50 tūrio proc.

Mažiausias bendrasis rūgštingumas – 4,5 g/l.

Mažiausias becukrio ekstrakto kiekis – 23,0 g/l.

Analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas 4,5 g/l vyno rūgšties Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

5. Vyno gamybos metodai

a) Specifiniai vynininkystės metodai

NĖRA

b) Didžiausia išeiga

„Terre Alfieri“Arneis

10 000 kg vynuogių iš hektaro

„Terre Alfieri“ Arneis , įskaitant rūšis „Superiore“ arba „Vigna“

9 000 kg vynuogių iš hektaro

„Terre Alfieri“Nebbiolo, įskaitant rūšį „Riserva“

8 500 kg vynuogių iš hektaro

„Terre Alfieri“Nebbiolo Superiore, įskaitant rūšis „Vigna“ ir „Nebbiolo Riserva Vigna“

7 500 kg vynuogių iš hektaro

6. Nustatyta geografinė vietovė

Vynams su registruota ir garantuota kilmės vietos nuoroda „Terre Alfieri“ gaminti skirtos vynuogės auginamos visoje toliau išvardytų savivaldybių administracinėje teritorijoje: Asčio provincijai priklausančių Antinjano, Čele Enomondo, Čisterna d’Asčio, Reviljasko d’Asčio, San Damjano d’Asčio, San Martino Alfjerio, Tiljolės komunų ir dalies Kuneo provincijai priklausančių Kastelinaldo, Govonės, Maljano Alfierio ir Priokos komunų, kurių riba apibrėžta taip:

pradedant nuo Asčio ir Kuneo provincijų sankirtos, esančios tarp San Damjano d’Asčio, Govonės ir Priokos komunų, Govonės komunoje esančioje Bricco Genepreto vietovėje, eina į Montebertola vietovę vedančiu keliu iki sankirtos su Kravjano keliu, o nuo jos tęsiasi į rytus iki Govonės kapinių. Po to eina į pietryčius nuo provincijos kelio Govonė–Prioka per San Pjetro di Govonės vietovę ir palei kelią tęsiasi į pietryčius iki sankirtos su provincijos vietinės reikšmės keliu Nr. 2 (anksčiau Nr. 231), esančiu jau Priokos komunos teritorijoje. Tada tęsiasi į pietus nuo šio kelio iki sankryžos su via Pirio gatve ir pietryčiuose pasiekia Madonnina vietovę provincijos kelyje Prioka–Maljano Alfjeris. Toliau riba eina palei kelią iki San Bernardo vietovės Maljano Alfjerio komunos teritorijoje, o tada tęsiasi į pietvakarius nuo provincijos kelio Kastelinaldas–Prioka–Maljanas iki San Michele vietovės Kastelinaldo komunoje ir sankirtos su Leskėjos keliu. Tada riba tęsiasi į pietryčius link savivaldybės reikšmės kelio, vedančio į kapines, iki Santa Maria vietovės, esančios netoli bažnyčios, kuri yra Maljano Alfjerio komunos teritorijoje (ties 196 m aukščio žyma). Toliau riba eina į pietryčius palei vadinamąjį strada della Moisa kelią ir į pietus nuo jo iki San Pjetro kaimo (214 m aukščio žymos), o tada tęsiasi iki San Carlo della Serra vietovės ir Kastanjito komunos ribos. Po to tęsiasi palei šią ribą į rytus iki sankirtos su krašto keliu Nr. 231 Astis–Alba, į šiaurės rytus nuo šio kelio link Asčio, kol kerta Tanaro upę Govonės komunos teritorijoje. Galiausiai riba tęsiasi į rytus nuo šios upės iki Asčio ir Kuneo provincijų sienos, tarp Govonės komunos ir San Martino Alfjerio savivaldybių.

7. Pagrindinės vyninių vynuogių veislės

‘Arneis B.’

‘Nebbiolo N.’

8. Ryšys (-iai) su geografine vietove

SKVN „Terre Alfieri“

Nuoroda „Terre Alfieri“ yra susijusi su komunų bendrijų „Comunità collinare Colline Alfieri“ ir „Roero tra Tanaro e Castelli“ teritorijose auginamų vynuogynų plotais. Aptariama vynuogininkystės teritorija yra labai vertinga ir svarbi Asčio kaimiškosios tradicijos ir kultūros dalis, todėl dabar ši provincija turi vartotojų labai vertinamą tradicinę vynuogių veislę.

Dėl vietos vyndarių atkaklumo buvo išsaugota veislė ‘Arneis’ ir veislės ‘Nebbiolo’ auginimo tradicija, kurios yra naujosioms kartoms perduodamo paveldo dalis.

9. Kitos pagrindinės sąlygos (išpilstymas, ženklinimas, kiti reikalavimai)

Nukrypti leidžianti nuostata dėl gamybos nustatytoje geografinėje vietovėje

Teisinė sistema:

Europos Sąjungos teisės aktai

Papildomų sąlygų rūšis:

Nukrypti leidžianti nuostata dėl gamybos nustatytoje geografinėje vietovėje

Sąlygos aprašymas:

Vynai su registruota ir garantuota kilmės vietos nuoroda „Terre Alfieri“ turi būti gaminami vietovėje, kurioje užauginamos vynuogės. Gamyba taip pat gali būti vykdoma visoje Asčio ir Kuneo provincijų administracinėje teritorijoje, kurios dalis yra priskirta gamybos vietovei.

Pakavimas nustatytoje geografinėje vietovėje

Teisinė sistema:

Nacionalinės teisės aktai

Papildomų sąlygų rūšis:

Išpilstymas nustatytoje geografinėje vietovėje

Sąlygos aprašymas:

Vynų su registruota ir garantuota kilmės vietos nuoroda „Terre Alfieri“ pilstymas į butelius turi vykti gamybos vietovėje.

Pagal Komisijos deleguotojo reglamento (ES) 2019/33 4 straipsnio 2 dalį siekiant išsaugoti kokybę, užtikrinti kilmę arba garantuoti kontrolės veiksmingumą, vyno išpilstymas į butelius arba pakavimas turi būti vykdomas minėtoje nustatytoje geografinėje vietovėje. Iš tikrųjų vynų „Terre Alfieri“ gerosios savybės ir konkrečios ypatybės, susijusios su kilmės geografine vietove, geriau užtikrinamos tuo atveju, jeigu vynas išpilstomas į butelius nustatytoje vietovėje, nes visų transportavimo ir pilstymo į butelius taisyklių taikymas ir paisymas yra priskirti visų toje nustatytoje vietovėje esančių gamybos ūkių atsakomybės ir profesinės kompetencijos sričiai. Dėl to vyno gamintojams visais etapais taikoma kompetentingų įstaigų atliekamų patikrų sistema yra veiksmingesnė tokioje nustatytoje vietovėje kaip ta, kuriai taikoma SKVN „Terre Alfieri“. Ši nuostata yra naudinga patiems veiklos vykdytojams, kurie suvokia, kad siekiant suteikti vartotojams kilmės, kokybės ir specifikacijos atitikties garantijas ir taip pagerinti nuorodos įvaizdį bei reputaciją, reikia išsaugoti nuorodos kokybę.

Nuoroda į produkto specifikaciją

https://www.politicheagricole.it/flex/cm/pages/ServeBLOB.php/L/IT/IDPagina/16194

(1) OL L 9, 2019 1 11, p. 2.